बर्तमान पजाब सिक्ख बहुमत दा प्रदेश ऐ। सिक्खें दा मता सारा धार्मिक साहित्य गुरमुखी लिपि च ऐ। ओदे कारण पंज़ाब दे घरै-घरै च गुरमुखी च लिखे दे इस साहित्य दा खासा प्रचार ऐ। पजाबी भाशी पंजाब प्रदेश दी राजनीति ते प्रशासन दौनें पर सिक्ख बुहमत दा टकोदा दबा ते प्रभाव हा। उत्थें पंजाबी लेई गुरमुखी लिपि दी मानता आस्तै बड़ा ठोस आधार मजूद हा। स्वतन्त्रता दे बाद बंडोए दे पंजाब च पंजाबी भाशा दी समाजी मानता इन्नी यथार्थ ते इन्नी व्यापक ही जे ओदे धार्मक साहित्य कन्ने जुड़ी दी गुरमुखी लिपिं कन्ने होड़ करने दी समर्थ नां देवनागरी च ही नां फारसी लिपि च। ए बी सच्च ऐ जे पाकिस्तानी पंजाबी च पजाबी दी अदबी तहरीक ने पहलें आला लेखा ग फारसी लिपि गी गै मानतादित्ती दी ऐ। एदा स्पष्ट मतलब ऐ जे पंजाबी कन्ने देवनागरीलिपि दा रिश्ता बल्लें-बल्लें मिटदा जा करदा ऐ।